Period: Old Babylonian
Genre: Royal Inscription
Transliteration:
<SURFACE>
{d}nanna en gal
u₄ an ku₃-ge si
men nun-na sag il₂
dingir zid u₄ gi₆-bi he-he
itu ge-en-ge-en
mu silim-ma
ša₃ e₂-kur-ra-ke₄ sun₅-na
eš-bar zid šu ti
ki a-a ugu-na-ke₄
dumu ki ag₂ {d}nin-lil₂-la₂
{d}dil-im₂-babbar₂-re
šu šud₃ a-ra-zu geš tuku
lugal-a-ni-ir
ku-du-ur-ma-bu-uk
ad-da kur mar-tu
dumu si-im-ti-ši-il-ha-ak
lu₂ šu gar e₂-babbar-ra-ke₄
bi₂-in-gi₄-a
{d}utu lugal-a-ni-ir
šu bi₂-in-tag-ga
un bir-re-a
gu₂-bi kar₂-kar₂-ra
eren₂ suh₃-suh₃-a
si bi₂-in-si-sa₂
gu₃ ma-da-na
teš₂-bi ib₂-ta-an-se₃-ga
<unk> hul-du-bi
<unk> ra bi₂-ra
geš-bur ma-da-na
gu₂-erim₂-ŋal₂-la-am₃
bi₂-in-haš-am₃
ki-tuš <unk> šul {d}utu
di-ku₅ mah an ki
larsa{ki}ma nig₂ sa₂-dug₄ gin-na
su du₁₀ bi₂-in-tuš-am₃
ku-du-ur-ma-bu-uk sipa sun₅-na
eš₃ e₂-babbar-ra-še₃
nam-šita-aš gub-ba-me-en
u₄ an-ne₂ {d}en-lil-le
{d}en-ki {d}nin-mah-bi
{geš}gidri zid un kas₄-kas₄ he₂-du₇
bala me da-ri₂
me-bi nu-kur₂-ru-de₃
dug₄-ga mah {d}nanna {d}utu-ta
nam-si-sa₂-mu-še₃
ma-ni-in-šum₂-mu-uš-am₃
nam-bi-še₃ inim sag₉-sag₉-ge-mu-de₃
...<unk>...
...
igi-a...
mul ku₃...
su-lim...
...
ba...
ša₃...
ra...
...
{geš}gu-za-a-bi...
ku₃-sig₁₇ huš-a...
u₄ til₃-le-mu...
kin-ga₂ re-eš...
alam {d}nanna...
zid-da ak-da...
...
gal-le-eš...
2(diš) {d}lamma <unk>...
i₅-gar...
utu-šu₂-uš ŋal₂-la nu <unk>...
za₃-za₃-bi he₂-bi₂-gin-ne₂
alam šu-de-a-mu-še₃
šu-il₂-la₂ gibil-la₂
a-ra₂-zu-gin₇ ma-ab-la₂ temen {geš}gu-za-a-ba
he₂-bi₂-ge-en-ge-en
amar an-na kilib₃-ba kin galam-ma-ka
me za₃-za₃-bi he₂-bi₃-kin-kin
gu₄-ab₂-ba 4(diš)-bi
he₂-bi₃-ge-en-ge-en
dur₂ gal-bi geš-gana₂{a}<unk> ta
nir-nir-ra pirig maš₂ <unk> am₃
ku₃ luh-ha gar-ra
zid nam-til₃-la-mu-še₃
u₃ nam-til₃ <unk>{d}sin
dumu-mu mu-u₂ numun...
mu da-ri₂ dumu...
u₂-a uri₂{ki}ma e₂...
...larsa{ki}ma a...
u₄-a u₄-da...
...dim₂-ma
ib₂-ši-ag₂-ga₂-am₃
...dim₂-ma-mu ib₂-zi-re-a
...i-ni-in-ku₄-ku₄-a
...si-sa₂-ka ib₂-zi-re-ba
...
ib₂-ta-kur₂-ru-u₂-a
nesaŋ a₂-ki-te...
ki-nag abzu-a-še₃
u₄ tu-ud-bi-da e₃-a
u₄ na₄ <unk> {geš}gu-za-a-ba
u₃-mu-dim₂
{d}nanna lugal-la-ni
en₃-bi-eš ga₂-ga₂-am₃
a-ba-an-ge
a₂ nig₂-hul-da-ni-ta
ib₂-ta-kur₂-ru-a
dingir kur₂-ra u₃ lugal-e
gaba-ri-ni-ta
nig₂-ba ba-ab-šum₂-mu-a
mu-sar-ra-a-ba
šu bi₂-ib₂-ur₃-ra-ge
mu-ni ib₂-sar-re-de₃
aš₂ bal-la₂-ba-ke₄-eš
lu₂-kur₂ šu ba-an-zi-zi

Cuneiform:
<SURFACE>
𒀭𒋀𒆠𒂗𒃲
𒌓𒀭𒆬𒄀𒋛
𒃞𒉣𒈾𒊕𒅍
𒀭𒍣𒌓𒈪𒁉𒄭𒄭
𒌗𒄀𒂗𒄀𒂗
𒈬𒁲𒈠
𒊮𒂍𒆳𒊏𒆤𒁔𒈾
𒌍𒁇𒍣𒋗𒋾
𒆠𒀀𒀀𒌋𒅗𒈾𒆤
𒌉𒆠𒉘𒀭𒎏𒆤𒇲
𒀭𒀸𒁽𒌓𒌓𒊑
𒋗𒆃𒀀𒊏𒍪𒄑𒌇
𒈗𒀀𒉌𒅕
𒆪𒁺𒌨𒈠𒁍𒊌
𒀜𒁕𒆳𒈥𒌅
𒌉𒋛𒅎𒋾𒅆𒅋𒄩𒀝
𒇽𒋗𒃻𒂍𒌓𒊏𒆤
𒉈𒅔𒄄𒀀
𒀭𒌓𒈗𒀀𒉌𒅕
𒋗𒉈𒅔𒋳𒂵
𒌧𒄵𒊑𒀀
𒄘𒁉𒃸𒃸𒊏
𒂟𒄗𒄗𒀀
𒋛𒉈𒅔𒋛𒁲
𒅗𒈠𒁕𒈾
𒌨𒁉𒌈𒋫𒀭𒋧𒂵
<unk>𒅆𒌨𒁺𒁉
<unk>𒊏𒉈𒊏
𒄑𒁓𒈠𒁕𒈾
𒄘𒉈𒊒𒅅𒆷𒀀𒀭
𒉈𒅔𒋻𒀀𒀭
𒆠𒆪<unk>𒂄𒀭𒌓
𒁲𒋻𒈤𒀭𒆠
𒌓𒀕𒆠𒈠𒃻𒁲𒅗𒁺𒈾
𒋢𒄭𒉈𒅔𒆪𒀀𒀭
𒆪𒁺𒌨𒈠𒁍𒊌𒉺𒇻𒁔𒈾
𒀊𒂍𒌓𒊏𒂠
𒉆𒋖𒀸𒁺𒁀𒈨𒂗
𒌓𒀭𒉌𒀭𒂗𒇸𒇷
𒀭𒂗𒆠𒀭𒎏𒈤𒁉
𒄑𒉺𒍣𒌧𒁽𒁽𒃶𒌌
𒁄𒈨𒁕𒌷
𒈨𒁉𒉡𒉽𒊒𒉈
𒅗𒂵𒈤𒀭𒋀𒆠𒀭𒌓𒋫
𒉆𒋛𒁲𒈬𒂠
𒈠𒉌𒅔𒋧𒈬𒍑𒀀𒀭
𒉆𒁉𒂠𒅗𒊷𒊷𒄀𒈬𒉈
...<unk>...
...
𒅆𒀀...
𒀯𒆬...
𒋢𒅆...
...
𒁀...
𒊮...
𒊏...
...
𒄑𒄖𒍝𒀀𒁉...
𒆬𒄀𒍽𒀀...
𒌓𒋾𒇷𒈬...
𒆥𒂷𒊑𒌍...
𒀩𒀭𒋀𒆠...
𒍣𒁕𒀝𒁕...
...
𒃲𒇷𒌍...
𒈫𒀭𒆗<unk>...
𒅗𒃻...
𒌓𒋙𒍑𒅅𒆷𒉡<unk>...
𒍠𒍠𒁉𒃶𒉈𒁺𒉌
𒀩𒋗𒁲𒀀𒈬𒂠
𒋗𒅍𒇲𒉋𒇲
𒀀𒁺𒍪𒁶𒈠𒀊𒇲𒋼𒄑𒄖𒍝𒀀𒁀
𒃶𒉈𒄀𒂗𒄀𒂗
𒀫𒀭𒈾𒆸𒆸𒁀𒆥𒃴𒈠𒅗
𒈨𒍠𒍠𒁉𒃶𒉿𒆥𒆥
𒄞𒀖𒁀𒐉𒁉
𒃶𒉿𒄀𒂗𒄀𒂗
𒂉𒃲𒁉𒄑𒃷𒀀<unk>𒋫
𒉪𒉪𒊏𒊊𒈧<unk>𒀀𒀭
𒆬𒈛𒄩𒃻𒊏
𒍣𒉆𒋾𒆷𒈬𒂠
𒅇𒉆𒋾<unk>𒀭𒌍
𒌉𒈬𒈬𒌑𒆰...
𒈬𒁕𒌷𒌉...
𒌑𒀀𒋀𒀕𒆠𒈠𒂍...
...𒌓𒀕𒆠𒈠𒀀...
𒌓𒀀𒌓𒁕...
...𒁶𒈠
𒌈𒅆𒉘𒂷𒀀𒀭
...𒁶𒈠𒈬𒌈𒍣𒊑𒀀
...𒄿𒉌𒅔𒆭𒆭𒀀
...𒋛𒁲𒅗𒌈𒍣𒊑𒁀
...
𒌈𒋫𒉽𒊒𒌑𒀀
𒉠𒀉𒆠𒋼...
𒆠𒅘𒍪𒀊𒀀𒂠
𒌓𒌅𒌓𒁉𒁕𒌓𒁺𒀀
𒌓𒎎<unk>𒄑𒄖𒍝𒀀𒁀
𒅇𒈬𒁶
𒀭𒋀𒆠𒈗𒆷𒉌
𒇷𒁉𒌍𒂷𒂷𒀀𒀭
𒀀𒁀𒀭𒄀
𒀉𒃻𒅆𒌨𒁕𒉌𒋫
𒌈𒋫𒉽𒊒𒀀
𒀭𒉽𒊏𒅇𒈗𒂊
𒃮𒊑𒉌𒋫
𒃻𒁀𒁀𒀊𒋧𒈬𒀀
𒈬𒊬𒊏𒀀𒁀
𒋗𒉈𒌈𒃡𒊏𒄀
𒈬𒉌𒌈𒊬𒊑𒉈
𒀾𒁄𒇲𒁀𒆤𒌍
𒇽𒉽𒋗𒁀𒀭𒍣𒍣